Temas pri... Ĉi tiu artikolo temas pri la namibia regiono Karaso. Por aliaj signifoj vidu la artikolon Karas (apartigilo).

**Karas-regiono** (**Karaso**) estas la plej suda el la 13 regionoj de Namibio, kaj krome la plej granda kaj la plej maldense loĝata. La administra centro estas Keetmanshoop, la plej granda Lüderitz.

La nomo devenas de *karas*, kiu estas en la nama vorto por la Saguja arbo (*Aloe dichotoma*), tipa por la regiono.

Tipaj turismaj vidindaĵoj estas la fantoma urbo Kolmanskuppe, la Fiŝrivera kanjono kaj la bieno kaj naturmonumento Gariganus.

Geografio
---------

→ *Vidu ankaŭ: Geografio de Namibio*

Satelita bildo de Fiŝrivera kanjono
Karaso etendiĝas trans la tuta sudo de Namibio, ĝi limas al la najbara enlanda provinco Hardapo (norde), al la Atlantiko (okcidente), al Sudafriko (sude, limo: Oranje-rivero) kaj al Bocvano (oriente).

En sia okcidenta parto ĝi tuŝas la sudan Atlantikon kaj la borda strio estas dominata de „Sperrgebiet", *forbarita diamantejo*.
En ties vastaj ebenaĵoj kaj dezertaj altebenaĵoj elstaras unuopaj kaj kelkopaj montoj kiel Dikwillem kaj Klinghardtmontoj. Antaŭ la marbordo troviĝas la deko da insuletoj de Pingveninsularo.

Oriente de *Sperrgebiet* troviĝas la montoj de la Granda ŝtupejo, interalie la Tirasmontoj kaj Hunsmontoj. La Fiŝrivera kanjono en Hunsmontoj estas la dua plej granda kanjono de la mondo kaj nacia monumento de Namibio.

La orienta duono de Karas estas granda baseno kun unuopaj montoj, ekzemple Brukkaros. Parto de Kalaharo-dezerto apartenas al Karas.
Sudoriente dominas la Karasmontoj, plej altas monto Schroffenstein (2202 m).

Oranje-rivero estas la tuta suda bordo de Karas, natura limo al Sudafriko.

Karas havas eksterordinaran geologion, kun diamant- kaj mineral-minejoj en Oranjemund kaj Rosh Pinah, krome varmegajn fontojn en Warmbad kaj Ai-Ais.

Administra strukturo
--------------------

Karas havas ses balotdistriktojn kun entute 69.677 loĝantoj.

* **Balotdistrikto Berseba** kun 9.195 loĝantoj   
en vilaĝoj Berseba, Tses, Helmeringhausen, Goageb, Bethanien

* **Balotdistrikto Karasburg** kun 14.693 loĝantoj   
en urbo Karasburg kaj vilaĝoj Ariamsvlei, Grünau, Noordoewer, Warmbad

* **Balotdistrikto Keetmanshoop Kampara** kun 6.349 loĝantoj   
en vilaĝoj Aroab, Koës, Narubis, Seeheim

* **Balotdistrikto Keetmanshoop Urba** kun 14.945 loĝantoj   
en urbo Keetmanshoop

* **Balotdistrikto Lüderitz** kun 13.276 loĝantoj   
en urbo Lüderitz kaj vilaĝo Aus

* **Balotdistrikto Oranjemund** kun 5.451 loĝantoj   
en urboj Oranjemund, Rosh Pinah kaj vilaĝoj Ai-Ais, Witputz

Ekonomio
--------

Fish River Canyon
Karaso posedas bonan infrastrukturon kaj diversecan ekonomion. La haveno de Lüderitz estas la centro de fiŝkapta kaj de ŝipkonstrua industrio, Oranjemund la centro de diamantoj kaj la enlandaj distriktoj posedas fruktodonan agrikulturon, ĉefe en malgrandaj bienoj.

Malgrandaj flughavenoj ekzistas en Keetmanshoop, Lüderitz kaj Oranjemund. Keetmanshoop estas bone ligita al la nacia ŝosea reto. Oni planas, plibonigi la fervojan ligon inter Lüderitz kaj Keetmanshoop por varotransportoj.

Turismo havas potencialon plivastiĝi. Vidindas la fantomurbo Kolmanskuppe, la Fiŝrivera kanjono kaj farmbieno Gariganus, kiu en 1955 estis deklarita kiel naturmonumento.

Galerio
-------

* BrukarosBrukaros
* Karas-montojKaras-montoj
* Saguja arboSaguja arbo
* LüderitzLüderitz
* Fiŝriver-kanjonoFiŝriver-kanjono
* Fiŝriver-kanjonoFiŝriver-kanjono
* Fiŝriver-kanjonoFiŝriver-kanjono

Eksteraj ligiloj
----------------

* Kategorio Karas-regiono en la Vikimedia Komunejo (Multrimedaj datumoj)

* Censo de 2001 Arkivigite je 2013-08-28 per la retarkivo Wayback Machine
* Oficiala paĝo pri Karaso Arkivigite je 2007-10-13 per la retarkivo Wayback Machine
* Oficiala paĝo pri turismo en Karaso Arkivigite je 2008-11-20 per la retarkivo Wayback Machine


|  |  |  |  |
| --- | --- | --- | --- |
| 

| v • d • rRegionoj de Namibio |
| --- |
| Caprivi • Erongo • Hardap • Karas • Kavango • Khomas • Kunene • Ohangwena • Omaheke • Omusati • Oŝana • Oŝikoto • Otjozondjupa |  |

 |